Meripihka
Meripihka on 20–100 miljoonaa vuotta sitten kasvaneiden havupuiden kivettynyttä pihkaa, joka on kerrostunut meren pohjaan. Sieltä sitä huuhtoutuu myrskyjen jälkeen rannoille. 
Euroopassa meripihkalla viitataan usein Itämeren ja Pohjanmeren rantojen meripihkaan.
Hiekkaranta
Hiekkaranta on rannikon muoto, jossa maaperä koostuu enimmäkseen hiekasta. Lisäksi hiekkarannan maaperä sisältää hieman muita hienorakenteisessa muodossa olevia mineraaleja. Lauhkealla vyöhykkeellä sijaitsevilla rannoilla näistä yleisin on pii. Korallihiekkarannat taas sisältävät merkittävässä määrin kalkkia, joka on peräisin polyyppieläinten jäänteistä. Hiekkarannat ovat yleensä sitä matalampia, mitä hienompaa niiden hiekka on, kun taas kivirannat ovat yleensä sitä jyrkempiä, mitä suurempi on kivien keskikoko.